ส่องตลาด…ภาคบ่าย – บล.ฟิลลิป (ประเทศไทย)
บล.ฟิลลิป (ประเทศไทย) ระบุในบทวิเคราะห์บ่ายนี้
5 พ.ย. 2558

แนวโน้มภาคบ่าย: ผันผวนในกรอบ
– ตลาดหุ้นไทยเช้านี้ยังผันผวนในกรอบ แม้จะรับแรงกดดันจากหุ้นกลุ่มพลังงาน แต่ยังคงมีแรงหนุนการเก็งกำไรผลประกอบการหุ้นต่างๆ – ดัชนีความเชื่อมั่นผู้บริโภคของไทยเดือนต.ค. พลิกปรับขึ้นเป็นครั้งแรกในรอบกว่า 10 เดือนที่ 73.4 โดยเชื่อว่าส่วนหนึ่งมาจากมาตรการกระตุ้นเศรษฐกิจที่ออกมา ซึ่งน่าจะพอช่วยบรรเทาความกังวลกับการใช้จ่ายช่วงที่เหลือของปีได้บ้าง หลังสถาบันการเงินส่วนใหญ่ออกมาปรับลดการคาดการณ์เศรษฐกิจปีนี้ลงเหลือเพียง 2.5%-3% – คาด SET บ่ายนี้ยังผันผวนในกรอบต่อไป โดยกลุ่มสื่อสารเริ่มมีปัจจัยกดดันจากการฟ้องร้องเรื่องคดีของกสท. และทีโอที บนคลื่นความถี่ 1800 และ 900 MHz ตามลำดับ ทำให้ส่งผลลบต่อบรรยากาศการลงทุน มองกรอบช่วงบ่ายวันนี้ 1415-1430 – กลยุทธ์ระยะสั้นหากยังดีดตัวขึ้น แนะนำขายบางส่วนก่อน แล้วรอสะสมใหม่ช่วง 1390+/- แนะนำ AOT, AAV, BA, SVl
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,424.96 เปลี่ยนแปลง +1.54 จุด มูลค่าการซื้อขาย 19,651 ลบ.
ยังแนะนำขึ้นขายสำหรับการดีดตัวขึ้นทดสอบแนวต้านในช่วง 1427-1430 จุด เพราะคาดว่าผ่านยากในระยะสั้นตามสัญญาณจากกราฟ 60 นาที ที่ดู Upside เหลือน้อย แล้วค่อยลงมารอซื้อเมื่ออ่อนตัว ประเมินแนวรับที่ 1413 จุด
หุ้น/ราคา
KBANK/178.00 ความเห็น ลุ้นเดินหน้าตามแรงซื้อที่หนาแน่นและมีสัญญาณหนุนจากเครื่องมือ RSl “เก็งกำไร” แนวรับ 177.00 แนวต้าน 180.50 Cut loss 176.00 บ.
TSE/5.55
ความเห็น เดินหน้าพร้อมสัญญาณจากเครื่องมือทั้งระยะสั้นและกลาง รอบนี้มีลุ้นดีดตัวผ่านต้าน EMA-75 ขึ้นไปได้ “เก็งกำไร” แนวรับ 5.45 แนวต้าน 5.80-5.90 Cut loss 5.35บ.
AMATA/14.60
ความเห็น กลับมาอีกครั้งด้วยแรงซื้อหนาแน่น เครื่องมือทยอยกันฟื้นตัว มีโอกาสทดสอบแนวต้านเดิม “เก็งกำไร” แนวรับ 14.30 แนวต้าน 14.80-15.00 Cut loss 14.10 บ.
 
ตลาดอนุพันธ์
กลยุทธ์
Series/ราคาS50Z15/920.50 ความเห็นShort ที่เปิดไว้ 920 จุด หาจังหวะปิดไปที่ 917 หรือ 923 จุด และรอ Long ที่ 917 จุด เป้าหมายทำกำไร 925 จุด ตัดขาดทุนหากหลุด 914 จุด
Series/ราคาTRUEZ15/10.30 ความเห็นShort ที่เปิดไว้ 10.20 บาท ถือต่อถ้าไม่ผ่าน 10.40 บาท รอทำกำไร 10 บาทหรือต่ำกว่า
Series/ราคาGFZ15/18,840 ความเห็น Short ที่เปิดไว้ 18,960 บาท รอทำกำไรที่ 18,800 บาท ตัดขาดทุนเหนือ 19,000 บาท
Series/ราคาBRX15/1,738 ความเห็นShort ที่เปิดไว้ 1,800 บาท ทำกำไรได้ที่ 1,749 บาท สถานะใหม่ รอ Short ที่ 1,750 บาท เป้าหมายทากำไร 1,720 บาท ตัดขาดทุนเหนือ 1,765 บาท
Series/ราคาUSDZ15/35.64 ความเห็นShort ตอนเช้ายังไม่ได้ กลับมา Long ที่ 35.60 บาท เป้าหมายทำกำไร 35.68 บาท ตัดขาดทุนหากหลุด 35.57 บาท
 
อนุพันธ์เด่นเชิงเทคนิค
&gt;&gt; S50Z15 / ราคาปิด 920.50 จุด เปลี่ยนแปลง -1.10 จุด
กราฟ 10 นาที แกว่งตัวในกรอบแคบ เครื่องมือ MACD ให้สัญญาณที่ไม่ชัดเจนนัก มอง Upside ค่อนข้างจำกัด และมีโอกาสย่อตัวสลับออกมา รับ 916, 913 จุด แนวต้าน 923, 926 จุด